Cím: Bolond Istók
Írta: Petőfi Sándor (1823-1849)
Előadja: Szabóné Zsóka
Szöveg a weben: http://mek.oszk.hu/08700/08792/08792.pdf
Megjelent: Petőfi Sándor: János Vitéz : A helység kalapácsa : Bolond Istók : Az Apostol. Gyoma, Kner Izidor, 1921. 107-134. o. (Kner-klasszikusok; 10)
Játékidő: 00:38:54 (39 perc)
Bitráta: 128 Kbps / 44 mHz / Mono
Megjegyzés: A hangoskönyv a „Látássérült Emberek Megsegítésére”  c. projekt keretében készült. Kereskedelmi forgalomba nem hozható!

Info:
-----
Íme fellép maga Petőfi, az optimista, a boldog
Petőfi véghetetlen kedvességével, beszédének elragadó
talpraesett varázsával. Fellép Bolond Istók, bizalmat, fényt,
meleget terjesztve maga körül. A sötét viharok után milyen
elbűvölő a napfényes tenger!

Úgy, mint Arany az ő Bolond Istókjában életének egy részét,
úgy tárja fel Petőfi ebben a műben egyéniségét. Aki maga
boldog, az még nem érte el a valódi boldogságot, amely abban
tetőzik, hogy maga körül boldogokat teremt. Így tesz Bolond
Istók, aki a szomorú elhanyagolt tanyából, boldogtalan
lakóiból nyájas otthont és boldog családot teremt. Az
elbeszélés személyei különben ismerőseink, Petőfi életének
regényéből valók: Bolond Istók okos energiája, kifogyhatatlan
jókedve, a szeget fején-találó életfilozófiája, minden
disszonanciát szeretetreméltóságának erejével feloldó,
érzékeny és gyöngéd természete: ez Petőfi, azaz Petőfi
egyéniségének egyik fele (a szerencsés, a napos fele); a
fiatal leány némileg Júliára emlékeztet bennünket, apja pedig a
zsarnoki Szendrey Ignáczra; ellenben a nagyapa, a tanya ura,
ez már irodalmi alak, egy romantikus öreg, akik akkor divatban
voltak, mélabús jelennel és viharos múlttal. Petőfi Bolond
Istókja, aki mindent rendbe szed, alapjában elmés, mesemondó,
aranyos szívű bohém. A Bolond Istók Petőfinek legremekebb
elbeszélése, mert minden epikus műve közt ebben van legtöbb
a lírából.

Track:
------
Petofi_Sandor-Bolond_Istok-Kner-Gyoma-1921.mp3
